title: 1993 m. spalio 29 d. Tarybos direktyva 93/94/EEB dėl dviračių arba triračių transporto priemonių galinio registracinio numerio ženklo tvirtinimo vietos

text:
Svarbus teisinis pranešimas

|

31993L0094

Oficialusis leidinys L 311 , 14/12/1993 p. 0083 - 0088

		Tarybos direktyva 93/94/EEB1993 m. spalio 29 d.dėl dviračių arba triračių transporto priemonių galinio registracinio numerio ženklo tvirtinimo vietosEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į 1992 m. birželio 30 d. Tarybos direktyvą 92/61/EEB dėl dviračių arba triračių motorinių transporto priemonių tipo patvirtinimo [1],atsižvelgdama į Komisijos pasiūlymą [2],bendradarbiaudama su Europos Parlamentu [3],atsižvelgdama į Ekonomikos ir socialinių reikalų komiteto nuomonę [4],kadangi vidaus rinka — tai teritorija be vidaus sienų, kurioje užtikrintas laisvas prekių, asmenų, paslaugų ir kapitalo judėjimas; kadangi turėtų būti priimtos priemonės, būtinos, kad būtų užtikrintas jos veikimas;kadangi kiekvienoje valstybėje narėje dviratėms arba triračių motorinių transporto priemonių galinio registracinio numerio ženklo tvirtinimo vietai turi būti taikomos tam tikros techninės charakteristikos, nustatytos privalomomis nuostatomis, kurios kiekvienoje valstybėje narėje yra skirtingos; kadangi dėl tų nuostatų skirtumų tos nuostatos trukdo prekybai Bendrijoje;kadangi tas vidaus rinkai veikti trukdančias kliūtis galima pašalinti tada, jeigu visos valstybės narės vietoj nacionalinių taisyklių priimtų vienodus reikalavimus;kadangi būtina parengti suderintus dviračių arba triračių motorinių transporto priemonių galinio registracinio numerio ženklo tvirtinimo vietos reikalavimus siekiant sudaryti galimybę, kad kiekvienam tokios transporto priemonės tipui būtų galima taikyti tipo patvirtinimo arba sudedamosios dalies tipo patvirtinimo tvarką, nustatytą Direktyvoje 92/61/EEB;kadangi šia direktyva nesiekiama suderinti skirtingose valstybėse narėse naudojamų registracinio numerio ženklų matmenų; kadangi valstybės narės dėl to turėtų užtikrinti, kad kyšantys registracinio numerio ženklai nekeltų pavojaus naudotojams, tačiau tai įgyvendindamos jos neprivalo kaip nors keisti transporto priemonės konstrukciją;kadangi, atsižvelgiant į veiksmų, kuriuos siūloma taikyti minėtame sektoriuje, mastą ir poveikį, Bendrijos priemonės, kurioms taikoma ši direktyva, yra reikalingos, tiesiog būtinos, siekiant numatyto tikslo - parengti Bendrijoje taikomą transporto priemonės tipo patvirtinimo tvarką; kadangi tą tikslą kiekviena valstybė narė atskirai pasiekti nėra kompetentinga,PRIĖMĖ ŠIĄ DIREKTYVĄ:1 straipsnisŠi direktyva ir jos priedas taikomi visų tipų transporto priemonių, apibrėžtų Direktyvos 92/61/EEB 1 straipsnyje, galinio registracinio numerio ženklo tvirtinimo vietai.2 straipsnisSudedamosios dalies tipo patvirtinimo suteikimo dviratėms arba triratėms motorinėms transporto priemonėms dėl galinio registracinio ženklo numerio tvirtinimo vietos tvarka ir sąlygos, reglamentuojančios laisvą tokių transporto priemonių judėjimą, yra tokios, kokios nustatytos Direktyvos 92/61/EEB II ir III skyriuose.3 straipsnisVisi pakeitimai, būtini, kad priedų reikalavimai būtų derinami su technikos pažanga, priimami laikantis Direktyvos 70/156/EEB [5] 13 straipsnyje numatytos tvarkos.4 straipsnis1. Valstybės narės priima ir paskelbia nuostatas, būtinas šiai direktyvai įgyvendinti, iki 1995 m. gegužės 1 d. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.Nuo pirmoje šio straipsnio pastraipoje paminėtos datos valstybės narės dėl priežasčių, susijusių su galinio registracinio ženklo tvirtinimo vieta, negali drausti pradėti eksploatuoti transporto priemonių, atitinkančių šios direktyvos reikalavimus.Pirmoje šio straipsnio pastraipoje nurodytas nuostatas valstybės narės taiko nuo 1995 m. lapkričio 1 d.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.5 straipsnisŠi direktyva skirta valstybėms narėms.Priimta Briuselyje, 1993 m. spalio 29 d.Tarybos varduPirmininkasR. Urbain[1] OL L 225, 1992 8 10, p. 72.[2] OL C 293, 1992 11 9, p. 38.[3] OL C 337, 1992 12 21, p. 104 ir 1993 m. spalio 27 d. sprendimas (dar nepaskelbtas Oficialiajame leidinyje).[4] OL C 73, 1993 3 15, p. 22.[5] OL L 42, 1970 2 23, p. 1, direktyva su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1).--------------------------------------------------PRIEDAS1. MATMENYSDviračių arba triračių motorinių transporto priemonių [1] galinio registracinio numerio ženklo tvirtinimo vietos matmenys yra tokie:1.1 Mopedai ir lengvieji keturračiai motociklai1.1.1. Plotis: 100 mm;1.1.2. Aukštis: 175 mm;arba1.1.3. Plotis: 145 mm;1.1.4. Aukštis: 125 mm.1.2. Motociklai, triratės transporto priemonės, kurių didžiausia variklio galia neviršija 15 kW, ir keturračiai motociklai, išskyrus lengvuosius keturračius motociklus:1.2.1. Plotis: 280 mm;1.2.2. Aukštis: 210 mm.1.3. Triračiai motociklai, kurių didžiausia variklio galia viršija 15 kW:1.3.1. Taikomos Direktyvoje 70/222/EEB nustatytos keleivinių automobilių nuostatos.2. BENDROJI IŠDĖSTYMO VIETA2.1. Motociklų, motociklų junginių arba triračių motociklų galinio registracinio numerio ženklo tvirtinimo rėmas užpakalinėje transporto priemonės dalyje turi būti išdėstytas taip, kad:2.1.1. numerio ženklą būtų galima tvirtinti išilginėse plokštumose, kertančiose kraštutinius gabaritinius transporto priemonės taškus.3. POLINKIO KAMPAS3.1. Galinis registracinio numerio ženklas:3.1.1. su vidurine išilgine transporto priemonės plokštuma turi sudaryti statų kampą;3.1.2. nuo vertikalės gali būti nukrypęs ne daugiau kaip 30°, jeigu atraminė registracinio numerio plokštelė yra palinkusi į viršų;3.1.3. nuo vertikalės gali būti nukrypęs ne daugiau kaip 15°, jeigu atraminė registracinio numerio plokštelė yra palinkusi į apačią.4. DIDŽIAUSIAS AUKŠTIS4.1. Joks registracinio numerio ženklo tvirtinimo vietos taškas negali būti didesniame kaip 1,5 m aukštyje virš žemės, kai transporto priemonė yra su kroviniu (paruoštos eksploatacijai transporto priemonės masė, plius 75 kg).5. MAŽIAUSIAS AUKŠTIS5.1. Joks registracinio numerio ženklo tvirtinimo vietos taškas negali būti mažesniame kaip 0,20 m aukštyje virš žemės arba mažesniame už rato spindulį aukštyje virš žemės, jeigu tas spindulys mažesnis kaip 0,20 m, kai transporto priemonė yra su kroviniu (sukomplektuotos transporto priemonės masė, plius 75 kg).6. GEOMETRINIS MATOMUMAS6.1. Numerio ženklo tvirtinimo vieta turi būti matoma erdvėje, kurią apibrėžia du dvisieniai kampai: vienas, kurio horizontalią kraštinę apibrėžia dvi plokštumos, kertančios viršutinį ir apatinį numerio ženklo tvirtinimo vietos kraštus (tos tvirtinimo vietos kampai atsižvelgiant į horizontalę yra pavaizduoti 1 paveiksle); kitas kampas, kurio suvokiamą vertikalią kraštinę apibrėžia dvi plokštumos, kertančios abi numerio ženklo puses (tų plokštumų kampai atsižvelgiant į vidurinę išilginę transporto priemonės plokštumą yra pavaizduoti 2 paveiksle).+++++ TIFF +++++Geometrinio apžvelgiamumo kampas (dvisienis kampas, kurio viena kraštinė yra horizontali)+++++ TIFF +++++Geometrinio apžvelgiamumo kampas (dvisienis kampas, kurio viena suvokiama kraštinė yra vertikali)[1] Kalbant apie mopedus, tai nėra joks registracinis jų numeris ir (arba) identifikavimo numeris.--------------------------------------------------


title: 1999 m. gegužės 10 d. Europos Parlamento ir Tarybos direktyva 1999/34/EB, iš dalies keičianti Tarybos direktyvą 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, suderinimo

text:
Svarbus teisinis pranešimas

|

31999L0034

Oficialusis leidinys L 141 , 04/06/1999 p. 0020 - 0021

		Europos Parlamento ir Tarybos direktyva 1999/34/EB1999 m. gegužės 10 d.iš dalies keičianti Tarybos direktyvą 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 251 straipsnyje nustatytos tvarkos [3],(1) kadangi gaminių saugumas ir gaminių su trūkumais sukeltos žalos atlyginimas yra socialinė būtinybė, kuri turi būti įgyvendinta vidaus rinkoje; kadangi Bendrija reagavo į šiuos poreikius priimdama Direktyvą 85/374/EEB [4] ir 1992 m. birželio 29 d. Tarybos direktyvą 92/59/EEB dėl bendro gaminių saugumo [5];(2) kadangi Direktyva 85/374/EEB buvo teisingai paskirstyta aukštu technikos lygiu pasižyminčiai šiuolaikinei visuomenei būdinga rizika; kadangi dėl to minėta direktyva įtvirtino motyvuotą esamų interesų pusiausvyrą, visų pirma apsaugant visuomenės sveikatą, skatinant naujoves ir mokslinę bei techninę plėtrą, garantuojant neiškreiptą konkurenciją ir skatinant prekybą pagal suderintą civilinės atsakomybės sistemą; kadangi tokiu būdu minėta direktyva padėjo prekybininkų tarpe stiprinti gaminio saugumo ir jo svarbos suvokimą;(3) kadangi Direktyva 85/374/EEB visiškas valstybių narių įstatymų suderinimas nėra pasiektas dėl numatytų išlygų, ypač kalbant apie jos taikymo sritį, neapimančią neapdorotų žemės ūkio produktų;(4) kadangi Komisija kontroliuoja Direktyvos 85/374/EEB įgyvendinimą ir poveikį, ypač su vartotojų apsauga ir vidaus rinkos funkcionavimu susijusius jos aspektus, kurie jau buvo nagrinėjami pirmoje ataskaitoje; kadangi aptariamos direktyvos 21 straipsnyje reikalaujama, kad Komisija pateiktų antrąją ataskaitą dėl direktyvos taikymo;(5) kadangi vartotojų pasitikėjimas žemės ūkio produktų saugumu būtų susigrąžintas į Direktyvos 85/374/EEB taikymo sritį įtraukus pirminius žemės ūkio produktus; kadangi ši priemonė atitiktų aukšto vartotojų apsaugos lygio reikalavimus;(6) kadangi aplinkybės reikalauja, kad Direktyva 85/374/EEB būtų papildyta, vartotojų naudai, siekiant palengvinti teisėtą gaminių su trūkumais sukeltos žalos sveikatai atlyginimą;(7) kadangi ši direktyva daro poveikį vidaus rinkos funkcionavimui, nes taisyklių dėl gamintojų atsakomybės skirtumai daugiau neturės įtakos prekybai žemės ūkio produktais;(8) kadangi Direktyvoje 85/374/EEB įtvirtintas atsakomybės be kaltės principas turi būti išplėstas visiems gaminių tipams, taip pat ir Sutarties 32 straipsnio 1 dalies antrame sakinyje apibrėžtiems bei Sutarties I priede išvardytiems žemės ūkio produktams;(9) kadangi laikantis proporcingumo principo ir norint pasiekti esminių geresnės vartotojų apsaugos tikslų bei užtikrinti tinkamą vidaus rinkos funkcionavimą, būtina ir tikslinga žemės ūkio produktus įtraukti į Direktyvos 85/374/EEB taikymo sritį; kadangi ši direktyva apsiriboja tik tuo, kas būtina, siekiant įgyvendinti Sutarties 5 straipsnio trečiojoje pastraipoje įvardintus tikslus,PRIĖMĖ ŠIĄ DIREKTYVĄ:1 straipsnisDirektyva 85/374/EEB iš dalies keičiama taip:1) 2 straipsnis pakeičiamas taip:"2 straipsnisŠioje direktyvoje "gaminys"; reiškia visus kilnojamuosius gaminius, net jei jie įtraukti į kitą kilnojamąjį ar nekilnojamąjį gaminį. Į gaminio sąvoką įeina elektra.";2) 15 straipsnio 1 dalies a punktas išbraukiamas.2 straipsnis1. Valstybės narės priima įstatymus ir kitus teisės aktus, kad įgyvendintų šią direktyvą. Apie tai jos nedelsdamos praneša Komisijai.Jos taiko šias priemones nuo 2000 m. gruodžio 4 d.Priimdamos šias priemones, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva yra skirta valstybėms narėms.Priimta Briuselyje, 1999 m. gegužės 10 d.Europos Parlamento varduPirmininkasJ. M. Gil-roblesTarybos varduPirmininkasH. Eichel[1] OL C 337, 1997 11 7, p. 54.[2] OL C 95, 1998 3 30, p. 69.[3] 1998 m. lapkričio 5 d. Europos Parlamento nuomonė (OL C 359, 1998 11 23, p. 25), 1998 m. gruodžio 17 d. Tarybos bendroji pozicija (OL C 49, 1999 2 22, p. 1) ir 1999 m. kovo 23 d. Europos Parlamento sprendimas (dar nepaskelbtas Oficialiajame leidinyje). 1999 m. balandžio 29 d. Tarybos sprendimas.[4] OL L 210, 1985 8 7, p. 29. Direktyva su paskutiniais pakeitimais, padarytais 1994 m. Stojimo aktu.[5] OL L 228, 1992 8 11, p. 24.--------------------------------------------------


Svarbus teisinis pranešimas

|

31986L0594

1986 m. gruodžio 1 d. Tarybos direktyva dėl akustinio buitinių prietaisų keliamo triukšmo

Oficialusis leidinys L 344 , 06/12/1986 p. 0024 - 0027 specialusis leidimas suomių kalba: skyrius 15 tomas 7 p. 0153  specialusis leidimas švedų kalba: skyrius 15 tomas 7 p. 0153  CS.ES skyrius 13 tomas 008 p. 227  - 230 ET.ES skyrius 13 tomas 008 p. 227  - 230 HU.ES skyrius 13 tomas 008 p. 227  - 230 LT.ES skyrius 13 tomas 008 p. 227  - 230 LV.ES skyrius 13 tomas 008 p. 227  - 230 MT.ES skyrius 13 tomas 008 p. 227  - 230 PL.ES skyrius 13 tomas 008 p. 227  - 230 SK.ES skyrius 13 tomas 008 p. 227  - 230 SL.ES skyrius 13 tomas 008 p. 227  - 230

		Tarybos direktyva1986 m. gruodžio 1 d.dėl akustinio buitinių prietaisų keliamo triukšmo(86/594/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Europos Bendrijų 1973 [4] ir 1977 [5] metų veiklos programose, skirtose aplinkai, yra pabrėžta akustinės taršos problemos svarba ir ypač būtinybė imtis veiksmų dėl triukšmo šaltinio;kadangi visuomenei kuo suprantamiau ir kuo vienodžiau turėtų būti pranešta apie buitinių prietaisų keliamą triukšmą; kadangi tiksli, tinkama ir palyginama informacija galėtų padėti paskatinti visuomenę rinktis tyliau veikiančius buitinius prietaisus; kadangi tada gamintojai būtų paskatinti imtis priemonių, kad būtų sumažintas jų gaminamų buitinių prietaisų keliamas triukšmas;kadangi praktiškumo sumetimais ir norint išvengti, kad ant buitinių prietaisų nebūtų pritvirtinta daugybės etikečių, informacija apie triukšmo lygį turėtų būti pateikta etiketėje, numatytoje įgyvendinimo direktyvose, priimtose pagal 1979 m. gegužės 14 d. Tarybos direktyvą 79/530/EEB dėl buitinių prietaisų sunaudojamos energijos nurodymo ženklinant [6], jeigu kalbama apie tą pačią buitinių prietaisų grupę;kadangi, kalbant apie pastarąjį atvejį, teisės aktų suderinimas turi apimti tik reikalavimus, būtinus išmatuoti akustinį buitinių prietaisų keliamą triukšmą ir patikrinti, ar šios įrangos keliamas triukšmo lygis atitinka deklaruotą lygį; kadangi šie reikalavimai turi pakeisti nacionalines šioje srityje taikomas nuostatas;kadangi šioje direktyvoje apibrėžti tik patys būtiniausi reikalavimai; kadangi manoma, kad taikant darniuosius standartus yra laikomasi pirmiau minėtų reikalavimų; kadangi todėl yra privaloma turėti šiuos standartus akustinio buitinių prietaisų keliamo triukšmo deklaruoto lygio matavimo ir tikrinimo naudojant šiuos prietaisus;kadangi Comité européen de normalisation (CEN) (Europos standartizacijos komitetas) ir Comité européen de normalisation électrotechnique (Cenelec) (Europos elektrotechnikos standartizacijos komitetas) yra pripažinti kompetentingomis institucijomis, kurios, gavusios Komisijos nurodymą, pagal 1983 m. kovo 28 d. Tarybos direktyvą 83/189/EEB, nustatančią informacijos apie techninius standartus ir reglamentus teikimo tvarką [7], ir bendrąsias Komisijos ir abiejų pirmiau minėtų institucijų bendradarbiavimo rekomendacijas, pasirašytas 1984 m. lapkričio 13 d., gali nustatyti ir priimti darniuosius standartus (Europos standartus arba suderinimo dokumentus);kadangi laukiant, kol bus priimti darnieji standartai, laisvas prekių judėjimas užtikrinamas įsileidžiant prekes, kai, pasitelkus kontrolės procedūrą, nustatoma, kad jos atitinka pripažintus nacionalinius standartus ir techninius reglamentus, neprasilenkiančius su šios direktyvos reikalavimais;kadangi pagal Direktyvos 83/189/EEB 5 straipsnio nuostatas įkurtas Nuolatinis komitetas labiausiai tiktų užtikrinti, kad būtų patikrinta darniųjų ir nacionalinių standartų bei techninių reglamentų atitiktis,PRIĖMĖ ŠIĄ DIREKTYVĄ:1 straipsnis1. Ši direktyva taikoma nuostatoms, susijusioms:- su bendraisiais principais, taikomais skelbiant informaciją apie akustinį buitinių prietaisų keliamą triukšmą,- su matavimo būdais, kuriais nustatomas akustinis buitinių prietaisų keliamas triukšmas,- su priemonėmis, skirtomis kontroliuoti akustinio buitinių prietaisų keliamo triukšmo lygius.2. Ši direktyva netaikoma:- įtaisams, įrangai arba mašinoms, suprojektuotiems išimtinai tik pramonės poreikiams tenkinti arba profesionalams naudoti,- įtaisams, esantiems neatskiriamomis pastato arba tokių jo įrenginių, kaip oro kondicionavimo, šildymo ir ventiliacijos įranga (išskyrus buitinius ventiliatorius, viryklių ištraukiamuosius gaubtus ir nešiojamus šildymo prietaisus), centrinio šildymo naftos produktais kūrenamų katilų, vandentiekio ir kanalizacijos sistemų siurblių sudedamosiomis dalims,- tokioms įrangos sudėtinėms dalims, kaip motorai,- elektros akustiniams prietaisams.2 straipsnisŠioje direktyvoje:a) buitinis prietaisas – tai bet kokia mašina, jos sudėtinė dalis arba įrenginys, pagaminti daugiausia naudojimui gyvenamuosiuose namuose, įskaitant rūsius, garažus ir kitus ūkinius pastatus, ypač buitiniai prietaisai, skirti išlaikyti, valyti, paruošti ir saugoti maisto produktus, gaminti ir skirstyti šilumą bei šaltį, kondicionuoti orą ir kiti ne profesionalaus naudojimo įtaisai;b) buitinių prietaisų grupė – tai visi įvairių buitinių prietaisų modeliai (arba tipai), suprojektuoti tiems patiems tikslams ir varomi tokio paties pagrindinio energijos šaltinio. Apskritai grupė yra sudaryta iš kelių modelių (arba tipų);c) buitinių prietaisų serija – tai visi tokio paties modelio (arba tipo) nustatytų techninių charakteristikų ir vieno gamintojo pagaminti buitiniai prietaisai;d) buitinių prietaisų partija – tai tam tikros serijos prietaisų, pagamintų vienodomis sąlygomis, nurodytas skaičius;e) akustinis keliamas triukšmas – tai buitinio prietaiso A-svertinis garso galios lygis LWA, išreikštas decibelais (dB) 1 pikovatui (1 pW), sklindantis oru.3 straipsnis1. Valstybės narės gali reikalauti, kad būtų paskelbti duomenys apie tam tikrų grupių įrangos keliamą akustinį triukšmą.Šią informaciją pateikia gamintojas arba, jeigu gamintojas nėra įsisteigęs Bendrijoje, importuotojas, kuris yra įsisteigęs Bendrijoje.Tokiu atveju:a) triukšmo lygis, apie kurį privalu paskelbti informaciją, nustatomas laikantis 6 straipsnio 1 dalyje pateiktų reikalavimų;b) informacija gali būti patikrinama vietose laikantis 6 straipsnio 2 dalyje nustatytų normų. Suinteresuotos valstybės narės, norėdamos užtikrinti, kad pateikta informacija atitiktų šios direktyvos reikalavimus, gali imtis visų reikiamų priemonių.c) už pateiktos informacijos tikslumą atsako gamintojas arba importuotojas.2. Jei valstybė narė nereikalauja skelbti informacijos apie akustinį triukšmą, gamintojas arba importuotojas vis dėlto gali skelbti šią informaciją, tačiau tokiu atveju ir toliau taikomos šio straipsnio 1 dalies 3 pastraipos a, b ir c punktų nuostatos.4 straipsnisJeigu tai pačiai buitinių prietaisų grupei yra taikoma nuostata dėl etiketės, skirtos įvairiems informacijos tipams, pvz., numatytiems pagal atskirąją direktyvą, priimtą pagal Direktyvos 79/530/EEB nuostatas, informacija apie akustinį įrangos keliamą triukšmą yra pateikiama pirmiau minėtoje etiketėje.5 straipsnis1. Valstybės narės negali atsisakyti, uždrausti ar apriboti parduoti buitinių prietaisų dėl priežasčių, susijusių su informacija apie akustinį pirmiau minėtų prietaisų keliamą triukšmą, jeigu informacija apie šią įrangą yra pateikta laikantis šios direktyvos reikalavimų.2. Valstybės narės, nepažeidžiant bet kokio patikrinimo vietoje, kuris gali būti atliktas buitinius prietaisus pasiūlius parduoti, rezultatų, laiko, kad informacijos paskelbimas apie akustinį pirmiau minėtų prietaisų keliamą triukšmą atitinka šios direktyvos reikalavimus.6 straipsnis1. a) Pagrindinis bandymo, siekiant nustatyti akustinį buitinių prietaisų keliamą triukšmą, atlikimo būdas turi būti pakankamai tikslus, kad A-svertinių garso galios lygių matavimo paklaidų sukelti standartiniai nuokrypiai būtų ne didesni kaip 2 dB.Standartiniai pirmoje šios straipsnio dalies pastraipoje nurodyti nuokrypiai – tai matavimo visų paklaidų bendra pasekmė, išskyrus įrangos keliamo triukšmo lygio paklaidas skirtingų bandymų metu.b) Prie a punkte nurodyto pagrindinio bandymo atlikimo būdo kiekvienai prietaisų grupei pridedamas įrangos išdėstymo, pritvirtinimo, apkrovos ir jos veikimo aprašymas pagal bandymo sąlygas, kad būtų sukurtos įprastos įrangos naudojimo sąlygos ir kad būtų užtikrintas lygiavertis pakartojamumas ir atkuriamumas. Kiekvienai įrangos grupei turi būti nurodomas standartinis atkuriamumo nuokrypis.2. Statistinis būdas patikrinti deklaruotą vienos partijos prietaisų keliamą triukšmo lygį – tai prietaisų atskirų partijų atrankinis matavimas atliekant vienašališkus bandymus.Pagrindiniai statistiniai šios dalies pirmoje pastraipoje nurodyto statistinio būdo parametrai yra tokie, kad priėmimo tikimybė yra 95 %, jeigu partijos 6,5 % įrangos keliamo triukšmo lygiai viršija deklaruotą lygį. Paprastosios arba lygiavertės imties dydis turi būti 3. Pasirinkus pirmiau minėtą statistinį būdą, reikia naudoti 3,5 dB bendrąjį pamatinį standartinį nuokrypį.Iki 1991 m. sausio 1 d. Taryba, gavusi pasiūlymą iš Komisijos, kiekvienai buitinių prietaisų grupei nustato naujus imties dydžius ir pamatinius standartinius nuokrypius.7 straipsnisValstybės narės imasi visų priemonių, reikalingų užtikrinti, kad jeigu gamintojas arba importuotojas nusprendžia nepašalinti defektinės partijos iš rinkos, jis nedelsdamas ištaisytų informaciją, gautą atliekant patikrinimą pagal 6 straipsnio 2 dalies nuostatas, nurodydamas, jog akustinio partijos įrangos keliamo triukšmo lygis yra didesnis už deklaruotą lygį.8 straipsnis1. Valstybės narės laiko, kad akustinis buitinių prietaisų keliamas triukšmas atitinka šios direktyvos reikalavimus ir kad valstybės narės patikrinimus atliko kompetentingai, jeigu akustinio triukšmo lygio matavimai ir atitinkami patikrinimai buvo atlikti laikantis:a) nacionalinių standartų, įgyvendinančių darniuosius standartus, nuorodos į kuriuos yra paskelbtos Europos Bendrijų oficialiajame leidinyje. Valstybės narės paskelbia nuorodas apie šiuos nacionalinius standartus arbab) nacionalinių standartų ir techninių reglamentų, nurodytų šio straipsnio 2 dalyje, jeigu sritims, kurioms taikomi šie nacionaliniai standartai ir techninės reglamentai, darnieji standartai dar nesukurti.2. Valstybės narės, kaip nurodyta šio straipsnio 1 dalies b punkte, perduoda Komisijai savo nacionalinių standartų ir techninių reglamentų, kuriuos jos laiko atitinkančiais 6 straipsnio reikalavimus, tekstus. Komisija nedelsdama perduoda šiuos tekstus kitoms valstybėms narėms. 9 straipsnio 2 dalyje nurodyta tvarka Komisija praneša valstybėms narėms apie šiuos nacionalinius standartus ir techninius reglamentus, kurie laikomi atitinkančiais 6 straipsnio reikalavimus.Valstybės narės pasirūpina, kad nuorodos apie šiuos nacionalinius standartus ir techninius reglamentus būtų skelbiamos. Komisija užtikrina, kad šios nuorodos taip pat būtų paskelbtos Europos Bendrijų oficialiajame leidinyje.9 straipsnis1. Jeigu valstybė narė arba Komisija mano, kad 8 straipsnio 1 dalies a punkte nurodyti darnieji standartai ne visiškai atitinka 6 straipsnio reikalavimus, ši valstybė narė arba Komisija perduoda klausimą Nuolatiniam komitetui, toliau – Komitetas, įsteigtam pagal Direktyvos 83/189/EEB nuostatas, nurodydamos tokio savo veiksmo priežastis. Komitetas skubos tvarka pareiškia savo nuomonę.Komisija, atsižvelgdama į Komiteto nuomonę, praneša valstybėms narėms, ar atitinkami standartai turėtų, ar neturėtų būti išbraukti iš 8 straipsnio 1 dalies a punkte nurodytų publikacijų.2. Komitetas imasi veiksmų dėl 8 straipsnio 2 dalyje nurodytų nacionalinių standartų ir techninių reglamentų tokia tvarka:a) Komisijos atstovas pateikia komitetui priemonių, kurių turi būtu imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Komitetas priima sprendimą 54 balsų dauguma, valstybių narių balsus skaičiuojant Sutarties 148 straipsnio 2 dalyje nustatyta tvarka. Pirmininkas nebalsuoja.b) Komisija patvirtina numatytas priemones, jeigu jos atitinka Komiteto nuomonę.c) Kai numatytos priemonės neatitinka Komiteto nuomonės arba jeigu tokia nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.d) Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija.10 straipsnis1. Valstybės narės imasi priemonių, kurios, įsigaliojusios per 36 mėnesius nuo pranešimo apie šią direktyvą dienos [8], įgyvendina šią direktyvą. Jos apie tai nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimamų pagrindinių nacionalinės teisės nuostatų tekstus.11 straipsnisŠi direktyva skirta valstybėms narėms.Priimta Briuselyje, 1986 m. gruodžio 1 d.Tarybos varduPirmininkasA.Clark[1] OL C 181, 1982 7 19, p. 1 ir OL C 334, 1983 12 10, p. 15.[2] OL C 277, 1983 10 17, p. 166.[3] OL C 205, 1982 8 9, p. 13.[4] OL C 112, 1973 12 20, p.3.[5] OL C 139, 1977 6 13, p. 3.[6] OL L 145, 1979 6 13, p. 1.[7] OL L 109, 1983 4 26, p. 8.[8] Apie šią direktyvą valstybėms narėms pranešta 1986 m. gruodžio 4 d.--------------------------------------------------


title: 2010 m. rugpjūčio 11 d. Komisijos direktyva 2010/52/ES, kuria iš dalies keičiama Tarybos direktyva 76/763/EEB dėl ratinių žemės ūkio ir miškų ūkio traktorių keleivių sėdynių ir Europos Parlamento ir Tarybos direktyva 2009/144/EB dėl tam tikrų ratinių žemės ūkio ar miškų ūkio traktorių sudėtinių dalių ir techninių charakteristikų siekiant suderinti jų technines nuostatas  Tekstas svarbus EEE

text:
13.8.2010

               LT

               Europos Sąjungos oficialusis leidinys

               L 213/37

         KOMISIJOS DIREKTYVA 2010/52/ES
   2010 m. rugpjūčio 11 d.
   kuria iš dalies keičiama Tarybos direktyva 76/763/EEB dėl ratinių žemės ūkio ir miškų ūkio traktorių keleivių sėdynių ir Europos Parlamento ir Tarybos direktyva 2009/144/EB dėl tam tikrų ratinių žemės ūkio ar miškų ūkio traktorių sudėtinių dalių ir techninių charakteristikų siekiant suderinti jų technines nuostatas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gegužės 26 d. Europos Parlamento ir Tarybos direktyvą 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinančią Direktyvą 74/150/EEB (1), ypač į jos 19 straipsnio 1 dalies b punktą,
   kadangi:

               (1)

               1976 m. liepos 27 d. Tarybos direktyva 76/763/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių keleivių sėdynes, suderinimo (2) ir 2009 m. lapkričio 30 d. Europos Parlamento ir Tarybos direktyva 2009/144/EB dėl tam tikrų ratinių žemės ūkio ar miškų ūkio traktorių sudėtinių dalių ir techninių charakteristikų (3) yra dvi iš atskirųjų direktyvų dėl žemės ūkio ir miškų ūkio traktorių EB tipo patvirtinimo tvarkos, nustatytos Direktyva 2003/37/EB.

               (2)

               Sauga – vienas iš pagrindinių ramsčių, kuriuo grindžiama Direktyva 2003/37/EB. Siekiant pagerinti operatorių apsaugą tikslinga papildyti pagal tą direktyvą taikomus reikalavimus, kad jie apimtų visus Europos Parlamento ir Tarybos direktyvos 2006/42/EB (4) dėl mašinų I priede išvardytus pavojus, kurie dar neįtraukti į atskirųjų direktyvų taikymo sritį remiantis Direktyva 2003/37/EB.

               (3)

               Priėmus šį pakeitimą Direktyva 2006/42/EB nebebus taikoma traktoriams, kurių tipas patvirtintas remiantis taip pakeistais tipo patvirtinimo teisės aktais dėl žemės ūkio ir miškų ūkio traktorių, nes įgyvendinus tą iš dalies keičiančią direktyvą prie rizikų, įtrauktų į Direktyvos 2003/37/EB taikymo sritį, priskiriamos visos rizikos, įtrauktos į Direktyvos 2006/42/EB taikymo sritį.

               (4)

               Europos standartizacijos komitetas CEN parengė darniuosius standartus dėl keleivių apsaugos apvirtimo atveju ir apsaugos nuo pavojingųjų cheminių medžiagų Šie standartai buvo patvirtinti ir paskelbti, todėl juos reikėtų įtraukti į šią direktyvą.

               (5)

               Direktyva 76/763/EEB nustatyti keleivių sėdynių projektavimo ir montavimo žemės ūkio traktoriuose reikalavimai; kad ši apsauga būtų didesnė, tikslinga iš dalies pakeisti tą direktyvą į ją įtraukiant papildomų techninių reikalavimų, užtikrinančių apsaugą nuo keleiviams gresiančio pavojaus susižeisti, kaip aprašyta Direktyvoje 2006/42/EB, visų pirma pavojaus, susijusio su apvirtimu ir keleivių sėdynių diržų pritvirtinimu.

               (6)

               Direktyva 2009/144/EB nustatyti techniniai reikalavimai, taikomi tam tikroms ratinių žemės ūkio traktorių sudėtinėms dalims ir charakteristikoms; kad ši apsauga būtų didesnė, tikslinga iš dalies pakeisti tą direktyvą į ją įtraukiant papildomų techninių reikalavimų, užtikrinančių apsaugą nuo krentančių objektų, nuo objektų patekimo į kabiną ir nuo pavojingųjų cheminių medžiagų; be to, reikia nustatyti būtiniausius operatoriaus vadovo reikalavimus.

               (7)

               Kad tipo patvirtinimo procesas vyktų sklandžiai ir visų pirma kad pagerėtų darbo sauga, reikėtų apibrėžti minimalų operatoriaus vadovo turinį. Taip būtų užtikrinta, kad operatoriai turėtų reikalingą informaciją, pagal kurią galėtų įvertinti, ar traktoriai atitinka numatytas jų naudojimo paskirtis, ir galėtų atlikti tinkamą techninę priežiūrą.

               (8)

               Nuostatų dėl apsauginių konstrukcijų nuo krintančių objektų, jeigu yra, nuostatų dėl operatorius apsaugančių konstrukcijų, jeigu yra, ir nuostatų dėl sąlyčio su pavojingosiomis cheminėmis medžiagomis prevencijos reikalaujama remiantis naujausiomis technologijomis

               (9)

               Šioje direktyvoje numatytos priemonės atitinka Derinimo su technikos pažanga komiteto (žemės ūkio traktoriai) nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 76/763/EEB iš dalies keičiama pagal šios direktyvos I priedą.
   2 straipsnis
   Direktyva 2009/144/EB iš dalies keičiama pagal šios direktyvos II priedą.
   3 straipsnis
   1.   Jeigu transporto priemonės atitinka Direktyvos 76/763/EEB ir Direktyvos 2009/144/EB su pakeitimais, padarytais šia direktyva, reikalavimus, valstybės narės, remdamosi su šių direktyvų turiniu susijusiomis priežastimis, nuo įsigaliojimo dienos:

               a)

               neatsisako joms suteikti EB tipo patvirtinimą arba nacionalinio tipo patvirtinimą; arba

               b)

               nedraudžia registruoti, parduoti ar eksploatuoti tokias transporto priemones.

         2.   Jeigu naujų tipų transporto priemonės neatitinka Direktyvos 76/763/EEB ir Direktyvos 2009/144/EB su pakeitimais, padarytais šia direktyva, reikalavimų, valstybės narės, remdamosi su šių direktyvų turiniu susijusiomis priežastimis, praėjus vieneriems metams nuo įsigaliojimo dienos:

               a)

               atsisako suteikti EB tipo patvirtinimą; ir

               b)

               gali atsisakyti suteikti nacionalinį tipo patvirtinimą.

         3.   Jeigu naujos transporto priemonės neatitinka Direktyvos 76/763/EEB ir Direktyvos 2009/144/EB su pakeitimais, padarytais šia direktyva, reikalavimų, valstybės narės, remdamosi su šių direktyvų turiniu susijusiomis priežastimis, praėjus dvejiems metams nuo įsigaliojimo dienos:

               a)

               atitikties sertifikatus, kurie pagal Direktyvą 2003/37/EB pateikiami kartu su naujomis transporto priemonėmis, laiko nebegaliojančiais Direktyvos 2003/37/EB 7 straipsnio 1 dalyje nustatytais tikslais; ir

               b)

               gali neleisti registruoti, parduoti arba pradėti eksploatuoti šias transporto priemones.

         4 straipsnis
   1.   Valstybės narės ne vėliau kaip iki 2011 m. kovo 1 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos pateikia Komisijai tų nuostatų tekstus.
   Jos taiko šias nuostatas nuo 2011 m. kovo 2 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   5 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje 2010 m. rugpjūčio 11 d.

            Komisijos vardu

            Pirmininkas

         José Manuel BARROSO

      (1)  OL L 171, 2003 7 9, p. 1.

      (2)  OL L 262, 1976 9 27, p. 1.

      (3)  OL L 27, 2010 1 30, p. 33.

      (4)  OL L 157, 2006 6 9, p. 24.

      I PRIEDAS
      Direktyvos 76/763/EEB priedas pakeičiamas šiuo priedu:

            „PRIEDAS
            Keleivių sėdynės, jeigu yra, turi atitikti standartą EN 15694:2009.“

      II PRIEDAS
      Direktyva 2009/144/EB iš dalies keičiama taip:

                  1.

                  II priedo antraštinė dalis priedų sąraše iš dalies keičiama taip:
                  „Greičio ribotuvas ir traktoriaus pavarų sudėtinių dalių, kyšančių dalių ir ratų apsauga, papildomi saugos reikalavimai, skirti specialiems naudojimo atvejams, operatoriaus vadovas“.

                  2.

                  II priedo antraštinė dalis pakeičiama taip:
                  „Greičio ribotuvas ir traktoriaus pavarų sudėtinių dalių, kyšančių dalių ir ratų apsauga, papildomi saugos reikalavimai, skirti specialiems naudojimo atvejams, operatoriaus vadovas“.

                  3.

                  II priede įterpiami tokie punktai:
                  „3.   PAPILDOMI SAUGOS REIKALAVIMAI, SKIRTI SPECIALIEMS NAUDOJIMO ATVEJAMS
                  3.1.   Apsauginės konstrukcijos nuo krintančių objektų

                  Apsauginės konstrukcijos nuo krintančių objektų (AKKO), jeigu yra, turi atitikti EBPO 10 normą (1).
                  3.2.   Operatorius apsaugančios konstrukcijos

                  3.2.1.   Operatorius apsaugančios konstrukcijos, jeigu yra, turi atitikti standartą ISO 8084:2003 (2).
                  3.2.2.   Naudojimo ne miško darbams atvejais ir nepažeidžiant 3.2.1 punkto nuostatų, jei traktoriai yra su įstiklinimais, atitinkančiais III A priedo 1.1.3 punkto nuostatas, laikoma, kad juose įrengtos operatorius apsaugančios konstrukcijos.
                  3.3.   Sąlyčio su pavojingosiomis cheminėmis medžiagomis prevencija

                  Standarto EN 15695–1:2009 reikalavimai taikomi visiems traktoriams, apibrėžtiems Direktyvos 2003/37/EB 2 straipsnio j punkte, jeigu jie naudojami esant sąlygoms, dėl kurių gali grėsti sąlyčio su pavojingosiomis cheminėmis medžiagomis rizika; tokiu atveju kabina turi atitikti šio standarto 2, 3 ir 4 lygio reikalavimus. Būtina aprašyti atskirų lygių pasirinkimo kriterijus ir šie kriterijai turi atitikti nurodytuosius operatoriaus vadove. Kad būtų galima purkšti pesticidus, kabina turi būti 4 lygio.
                  4.   OPERATORIAUS VADOVAS
                  Operatoriaus vadovas turi atitikti standartą ISO 3666:1996 (3), išskyrus 4.3 skirsnį („Mašinų identifikavimas“).
                  4.1.   Visų pirma arba be reikalavimų, nustatytų standarte ISO 3600:1996, operatoriaus vadove nurodoma:

                              a)

                              sėdynės ir pakabos reguliavimas, susijęs su ergonomine operatoriaus padėtimi atsižvelgiant į valdymo įtaisus, ir siekiu maksimaliai sumažinti riziką, kylančią dėl viso kėbulo vibracijos;

                              b)

                              šildymo, ventiliacijos ir oro kondicionavimo sistemos, jeigu įrengta, naudojimas ir reguliavimas;

                              c)

                              variklio paleidimas ir išjungimas;

                              d)

                              avarinių išėjimų vieta ir šių išėjimų atidarymo būdas;

                              e)

                              įlipimas į traktorių ir išlipimas iš jo;

                              f)

                              pavojaus zona prie traktoriaus lanksčiojo rėmo sukimosi ašies;

                              g)

                              specialių įrankių naudojimas, jeigu jie yra;

                              h)

                              saugūs eksploatavimo ir techninės priežiūros metodai;

                              i)

                              informacija apie lanksčiųjų hidraulinių vamzdžių tikrinimo dažnumą;

                              j)

                              traktoriaus vilkimo instrukcijos;

                              k)

                              nurodymai dėl saugaus kėliklių naudojimo ir rekomenduojamų kėliklių įrėmimo vietų;

                              l)

                              su akumuliatorių baterija ir degalų baku susiję pavojai;

                              m)

                              draudžiamas traktoriaus naudojimas, jeigu yra pavojus apvirsti, nurodant, kad sąrašas nėra baigtinis;

                              n)

                              bet kokia liekamoji rizika, susijusi su įkaitusiais paviršiais, pvz., alyvos arba aušinimo skysčio pylimas į įkaitusius variklius arba pavarų dėžes;

                              o)

                              apsauginės konstrukcijos nuo krintančių objektų apsaugos lygis, jeigu taikoma;

                              p)

                              apsaugos nuo pavojingųjų cheminių medžiagų lygis, jeigu taikoma;

                              q)

                              operatorius apsaugančios konstrukcijos apsaugos lygis, jeigu taikoma.

                        4.2.   Mašinų prikabinimas, atkabinimas ir darbas su prikabintomis mašinomis, priekabomis ir keičiamosiomis velkamomis mašinomis

                  Operatoriaus vadove turi būti nurodyta:

                              a)

                              įspėjimas griežtai laikytis prikabintų arba velkamų mašinų arba priekabos operatoriaus vadove pateiktų nurodymų ir neeksploatuoti traktoriaus–mašinos arba traktoriaus–priekabos junginio, jeigu nesilaikoma visų nurodymų;

                              b)

                              įspėjimas, kad valdant tritaškį pakabą, privaloma būti ne jo plote;

                              c)

                              įspėjimas, kad prikabintos mašinos turi būti nuleidžiamos ant žemės prieš išlipant iš traktoriaus;

                              d)

                              kardaninių galios perdavimo velenų, kurie varo prikabintas mašinas arba velkamas transporto priemones, sūkių skaičius;

                              e)

                              reikalavimas galios perdavimo velenus naudoti su tinkamais apsaugais;

                              f)

                              informacija apie hidraulinius prikabinimo prietaisus ir jų veikimą;

                              g)

                              informacija apie tritaškio pakabo didžiausią keliamąją galią;

                              h)

                              informacija apie bendros masės apskaičiavimą, tiltui tenkančias apkrovas, padangų krovumą ir būtiną minimalų užpildymo balastu lygį;

                              i)

                              informacija apie sumontuotas priekabos stabdymo sistemas ir jų suderinamumą su velkamomis transporto priemonėmis;

                              j)

                              didžiausią galinio prikabintuvo vertikalią apkrovą, susijusią su galinių padangų dydžiu ir prikabintuvo tipu;

                              k)

                              informacija apie padargų naudojimą su galios perdavimo velenais ir apie tai, kad techniškai galimas velenų pokrypis priklauso nuo pagrindinio aptvaro ir (arba) laisvosios erdvės formos ir dydžio, įskaitant specifinę informaciją, kurios reikalaujama, kai tai yra 3 tipo sumažintų matmenų galios perdavimo velenas;

                              l)

                              identifikavimo plokštėje pakartoti duomenys apie didžiausias leidžiamas vilkti mases;

                              m)

                              įspėjimas, kad tarp traktoriaus ir velkamos transporto priemonės neturi būti žmonių.

                        4.3.   Triukšmo verčių nurodymas

                  Operatoriaus vadove turi būti nurodyta triukšmo, ties operatoriaus ausimi išmatuoto pagal Europos Parlamento ir Tarybos direktyvą 2009/76/EB (4), ir važiuojančio traktoriaus triukšmo, išmatuoto pagal Europos Parlamento ir Tarybos direktyvos 2009/63/EB (5) VI priedą, vertė.
                  4.4.   Vibracijos verčių nurodymas

                  Operatoriaus vadove turi būti pateikta vibracijos, išmatuotos pagal Tarybos direktyvą 78/764/EEB (6), lygio vertė.
                  4.5.   Atitinkami traktoriaus eksploatavimo režimai, kuriuos pagrįstai galima numatyti ir kuriuos galima laikyti ypač pavojingais:

                              a)

                              darbas su priekiniu–galiniu krautuvu (rizika, kurią kelia nukristi galintys objektai);

                              b)

                              miško darbai (krintančių ir (arba) duriančiųjų objektų pavojus);

                              c)

                              darbas su pasėlių purkštuvais, prikabintais arba velkamais (pavojingųjų cheminių medžiagų keliama rizika).

                        Ypatingas dėmesys operatoriaus vadove turi būti skiriamas traktoriaus naudojimui su minėta įranga.
                  4.5.1.   Priekinis–galinis krautuvas

                              4.5.1.1.

                              Operatoriaus vadove turi būti apibrėžti su priekinio–galinio krautuvo darbu susiję pavojai ir paaiškinta, kaip jų išvengti.

                              4.5.1.2.

                              Operatoriaus vadove turi būti nurodytos traktoriaus kėbule numatytos tvirtinimo vietos, kuriose priekinis–galinis krautuvas turi būti pritvirtintas, ir naudotinų tvirtinimo detalių dydis bei kokybė. Jeigu minėtos tvirtinimo vietos nėra numatytos, operatoriaus vadove turi būti draudžiama montuoti priekinį–galinį krautuvą.

                              4.5.1.3.

                              Jeigu tai traktoriai su programuojamų hidraulinių operacijų sekų valdymo įtaisais, pateikiama informacija apie krautuvo hidraulinės sistemos sujungimo būdą, kad ši funkcija nebūtų aktyvuota.

                        4.5.2.   Naudojimas miško darbams

                              4.5.2.1.

                              Žemės ūkio traktorių naudojant miško ūkio darbams, nustatyti šie pavojai:

                                          a)

                                          virstantys medžiai, pirmiausia tuo atveju, jeigu traktoriaus gale yra sumontuotas greiferinis kranas medžiams krauti,

                                          b)

                                          pro apsauginį operatoriaus apgaubą patenkantys objektai, pirmiausia tuo atveju, jeigu traktoriaus gale yra sumontuota keliamoji gervė.

                              4.5.2.2.

                              Operatoriaus vadove turi būti pateikta informacija apie:

                                          a)

                                          potencialius minėtus pavojus, aprašytus 4.5.2.1 punkte,

                                          b)

                                          visą neprivalomą įrangą, kurią galima naudoti minėtiems pavojams pašalinti,

                                          c)

                                          traktoriaus vietas, kuriose galima pritvirtinti apsaugines konstrukcijas, ir naudotinų tvirtinimo detalių dydį bei kokybę; jeigu nėra numatyta priemonių, kuriomis būtų galima pritvirtinti tinkamas apsaugines konstrukcijas, tai turi būti nurodyta,

                                          d)

                                          apsaugines konstrukcijas, kurios gali būti operatoriaus darbo vietą nuo virstančių medžių apsaugantis rėmas arba kabinos duris, stogą ir langus dengiančios grotelės,

                                          e)

                                          apsauginių konstrukcijų nuo krintančių objektų lygį, jeigu yra.

                        4.5.3.   Darbas su pasėlių purkštuvais (pavojingųjų cheminių medžiagų keliama rizika)

                  Remiantis standartu EN 15695–1:2009 apsaugos nuo pavojingų cheminių medžiagų lygis turi būti aprašytas operatoriaus vadove.“

                  4.

                  II priedo priedėlio antraštinė dalis iš dalies keičiama taip:

                  5.

                  II priedo priedėlio 1 punktas po 1.2 punkto papildomas šiomis eilutėmis:

                              „1.3.

                              Papildomi saugos reikalavimai, skirti specialiems naudojimo atvejams, jei taikoma:

                                          1.3.1.

                                          Apsauginės konstrukcijos nuo krintančių objektų

                                          1.3.2.

                                          Operatorius apsaugančios konstrukcijos

                                          1.3.3.

                                          Sąlyčio su pavojingosiomis cheminėmis medžiagomis prevencija“.

                  6.

                  II priedo priedėlio 15 punktas (dokumentų sąrašas) papildomas taip:
                  „…operatoriaus vadovas.“

         (1)  EBPO standartinė techninė žemės ir miškų ūkio traktorių apsauginių konstrukcijų nuo krentančių objektų (AKKO) oficialiojo bandymo norma. 2008 m. spalio mėn. EBPO tarybos sprendimas C(2008) 128.

         (2)  Šį dokumentą galima susirasti tinklalapyje: http://www.ISO.org/ISO/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (3)  Šį dokumentą galima rasti svetainėje: http://www.ISO.org/ISO/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (4)  OL L 201, 2009 8 1, p. 18.

         (5)  OL L 214, 2009 8 19, p. 23.

         (6)  OL L 255, 1978 9 18, p. 1.


title: 2008 m. kovo 11 d. Europos Parlamento ir Tarybos direktyva 2008/23/EB, iš dalies keičianti Direktyvos 2006/49/EB dėl investicinių įmonių ir kredito įstaigų kapitalo pakankamumo nuostatas, susijusias su Komisijai suteiktais įgyvendinimo įgaliojimais

text:
19.3.2008

               LT

               Europos Sąjungos oficialusis leidinys

               L 76/54

      EUROPOS PARLAMENTO IR TARYBOS DIREKTYVA 2008/23/EB
   2008 m. kovo 11 d.
   iš dalies keičianti Direktyvos 2006/49/EB dėl investicinių įmonių ir kredito įstaigų kapitalo pakankamumo nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Europos centrinio banko nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Direktyvoje 2006/49/EB (4) numatoma, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (5).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo įvesta reguliavimo procedūra su tikrinimu, taikytina priimant bendro pobūdžio priemones, skirtas iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (6) dėl Sprendimo 2006/512/EB, siekiant, kad reguliavimo procedūra su tikrinimu galėtų būti taikoma jau galiojantiems teisės aktams, kurie buvo priimti laikantis Sutarties 251 straipsnyje nurodytos tvarkos, tie teisės aktai turi būti pataisyti laikantis taikomų procedūrų.

               (4)

               Komisijai reikėtų suteikti įgaliojimus patvirtinti priemones, reikalingas Direktyvai 2006/49/EB įgyvendinti, siekiant atsižvelgti, inter alia, į techninius pokyčius finansų rinkose ir užtikrinti vienodą tos direktyvos taikymą. Šios priemonės yra skirtos paaiškinti apibrėžtis, suderinti tos direktyvos nuostatas, atliekant techninius pakeitimus, susijusius su nuosavų lėšų nustatymu, rizikos ir rizikos pozicijų valdymu, apskaičiavimu ir įvertinimu bei su investicinių įmonių, kurioms taikoma ta direktyva, kategorijomis. Kadangi šios priemonės yra bendro pobūdžio ir yra skirtos iš dalies pakeisti neesmines Direktyvos 2006/49/EB nuostatas, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Direktyvoje 2006/49/EB Komisijai suteiktiems įgyvendinimo įgaliojimams numatytas ribotas laikotarpis. Europos Parlamentas, Taryba ir Komisija pareiškime dėl Sprendimo 2006/512/EB nurodė, kad Sprendime 2006/512/EB pateikiamas horizontalus priimtinas sprendimas dėl Europos Parlamento pageidavimo tikrinti priemonių, patvirtintų taikant bendro sprendimo procedūrą, įgyvendinimą ir kad, atitinkamai, įgyvendinimo įgaliojimai Komisijai turėtų būti suteikti neribotam laikotarpiui. Europos Parlamentas ir Taryba taip pat pareiškė užtikrinsią, kad būtų kuo greičiau patvirtinti pasiūlymai, kuriais siekiama panaikinti teisės aktų nuostatas, nustatančias galutinį įgyvendinimo įgaliojimų suteikimo Komisijai terminą. Pradėjus taikyti reguliavimo procedūrą su tikrinimu, Direktyvos 2006/49/EB nuostata dėl riboto laikotarpio turėtų būti išbraukta.

               (6)

               Komisija turėtų reguliariai įvertinti nuostatų, susijusių su jai suteiktais įgyvendinimo įgaliojimais, veikimą, siekiant sudaryti galimybę Europos Parlamentui ir Tarybai nustatyti, ar šių įgaliojimų apimtis ir Komisijai priskirti procedūriniai reikalavimai yra tinkami ir ar užtikrina veiksmingumą bei demokratinę atskaitomybę.

               (7)

               Todėl Direktyvą 2006/49/EB reikėtų atitinkamai iš dalies pakeisti.

               (8)

               Kadangi šia direktyva padaryti Direktyvos 2006/49/EB pakeitimai yra techninio pobūdžio ir yra susiję tik su komiteto procedūra, jų nereikia perkelti į valstybių narių teisę. Todėl nebūtina nustatyti atitinkamų nuostatų,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 2006/49/EB iš dalies keičiama taip:

               1)

               41 straipsnis iš dalies keičiamas taip:

                           a)

                           1 dalyje išbraukiami žodžiai „laikydamasi 42 straipsnio 2 dalyje nurodytos procedūros“;

                           b)

                           2 dalis pakeičiama taip:
                           „2.   1 dalyje nurodytos priemonės, skirtos iš dalies pakeisti neesmines šios direktyvos nuostatas, tvirtinamos pagal 42 straipsnio 2 dalyje nurodytą reguliavimo procedūrą su tikrinimu.“;

               2)

               42 straipsnis iš dalies keičiamas taip:

                           a)

                           2 dalis pakeičiama taip:
                           „2.   Jeigu daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnio nuostatas.“;

                           b)

                           3 ir 4 dalys keičiamos taip:
                           „3.   Iki 2010 m. gruodžio 31 d., o vėliau bent kas trejus metus, Komisija persvarsto nuostatas, susijusias su jai suteiktais įgyvendinimo įgaliojimais, ir Europos Parlamentui ir Tarybai pateikia šių įgaliojimų veikimo ataskaitą. Ataskaitoje visų pirma išnagrinėjama, ar Komisija turėtų siūlyti esamos direktyvos pakeitimus, siekdama užtikrinti tinkamą jai suteiktų įgyvendinimo įgaliojimų apimtį. Kartu su išvada, kurioje nurodoma, reikalingi pakeitimai ar ne, išsamiai nurodomos šią išvadą pagrindžiančios priežastys. Jei būtina, kartu su ataskaita pateikiamas teisės akto pasiūlymas dėl Komisijai įgyvendinimo įgaliojimus suteikiančių nuostatų keitimo.“.

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  OL C 39, 2007 2 23, p. 1.

      (3)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (4)  OL L 177, 2006 6 30, p. 201.

      (5)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (6)  OL C 255, 2006 10 21, p. 1.


title: Commission Directive 86/267/EEC of 20 May 1986 amending Directive 72/169/EEC determining the characteristics and minimum conditions for inspecting vine varieties

text:
Avis juridique important

|

31986L0267

Official Journal L 169 , 26/06/1986 P. 0046 - 0047 Finnish special edition: Chapter 3 Volume 21 P. 0112  Swedish special edition: Chapter 3 Volume 21 P. 0112

KOMISIJOS DIREKTYVA1986 m. gegužės 20 d.iš dalies keičianti Direktyvą 72/169/EEB, nustatančią vynmedžių veislių patikrinimo charakteristikas ir būtiniausius reikalavimus(86/267/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1968 m. balandžio 9 d. Tarybos direktyvą 68/193/EEB dėl prekybos vynmedžių vegetatyvine dauginamąja medžiaga([1]) su paskutiniais pakeitimais, padarytais Reglamentu (EEB) Nr. 3768/85([2]), ypač į jos 5d straipsnio 2 dalį,kadangi pagal Direktyvą 68/193/EEB valstybės narės įpareigojamos sudaryti sertifikavimui ir standartinės dauginamosios medžiagos tikrinimui jų teritorijoje pripažintų veislių katalogą;kadangi veislės yra pripažįstamos pagal Bendrijos reikalavimus, kurių vykdymas užtikrinamas atliekant oficialius patikrinimus, visų pirma pasėlių patikrinimus;kadangi tam, kad būtų galima apibūdinti veisles, turi būti patikrinama pakankamai daug požymių;kadangi šie požymiai buvo nustatyti Komisijos direktyvoje 72/169/EEB[3];kadangi tos direktyvos I priede pateiktas vynmedžių veislių, kurios turi būti naudojamos kaip kontrolinės veislės fenologinėms datoms nustatyti, sąrašas;kadangi dabar būtina nurodyti Graikijos ir Ispanijos kontrolines veisles;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 72/169/EEB I priedo B dalies 1 punktas iš dalies keičiamas, įterpiant šį tekstą po 1.1.1 papunkčio:"1.1.1a. Graikijoje:1.1.1a.1. baltųjų vynuogių veislės - Savatiano, Zoumiatiko, Vilana, Assyrtiko, Chardonnay1.1.1a.2. juodųjų vynuogių veislės - Mandilaria, Xynomavro, Cabernet Sauvignon, Korinthiaki1.1.1a.3. valgomųjų vynuogių veislės - Razaki, Cardinal, Italia, Soultanina, Perlette1.1.1b. Ispanijoje:1.1.1b.1. baltųjų vynuogių veislės - Airen, Palomino, Pedro Ximénez, Viura-Macabeo1.1.1b.2. juodųjų vynuogių veislės - Bobal, Garnacha, Mazuela, Tempranillo1.1.1b.3. valgomųjų vynuogių veislės - Moscatel, Roseti, Aledo, Ohanes."2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip 1987 m. sausio 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1986 m. gegužės 20 d.Komisijos varduFrans ANDRIESSENPirmininko pavaduotojas[1] _) OL L 93, 1968 4 17, p. 15.[2] _) OL L 362, 1985 12 31, p. 8.[3] OL L 103, 1972 5 2, p. 25.